67 woorde vir Mandela-dag 2017: kortlys | LitNet
Hier is die 20 finaliste van die Mandela-dag skryfkompetisie. Altesaam 140 inskrywings is ontvang. Die wenner sal binnekort bekend gemaak word.
Hier is die kompetisie-inligting.
Hier is die eerste en tweede groepe inskrywings wat ontvang is.
Hier is die aankondiging van die wenner.
"Judas! Jy en jou liberale gespuis is volksmoordenaars!" Hoor Mara oom Dirk skree voordat sy vuis teen Ma se voorkop knal.
Ure later vind hulle Mara in die spens tussen hordes opgegaarde blikkieskos. Oom Dirk se bloed drup taai op haar standerd ses geskiedenisboek.
Die verbeteringskool se hek knars agter haar rug. Miskien kan sy ook eendag soos Ma se held Madiba die onregte vergewe.
2. Carla Coetzee
Hy tel die langlewemelk op en skuif sy bril reg, sy lyf 'n vraagteken. Hy staar na die rak met kitskoffie maar tel 'n pakkie rooibostee op. "Kan ek help?" "My vrou is gister oorlede. Sy't altyd tee gedrink en vir my koffie gemaak. Na 50 jaar weet ek nie of ek net koffie gedrink het omdat sy dit gemaak het en of ek tee verkies nie."
3. Cherene Pienaar
4. Coen Basson
5. Don Beukes
6. Elmé Ravenscroft
7. Elna Jordaan
8. Hannes Visser
Alex trek die baadjie aan. In die spieël lyk die wynrooidas, liggestreepte hemp en donker pak banaal. Eric sou nóóit toelaat dat hy so wangeklee iewers heen gaan nie.
Anderkant die deur, 'n gebiedende stem: "Jy moet roer, Magdaleen is al in die troukar op pad kerk toe."
Hy draai om. "Ek maak net my kas toe, Pa," en draai dan ferm die sleutel in die kasdeur.
9. Ilza Roggeband
10. JMT Labuschagne
Pieter verdwaal op 'n reënerige nag in 'n township en ry oor 'n hondjie. Hy stop, klim uit en stap na die pap lykie. Versigtig tel hy die bebloede lyfie op en lui die klokkie by die huis.
'n Vrou maak oop.
Pieter wil nog verduidelik en jammer sê, maar sy huil-gil:
Dan sien hy vir die eerste keer die vyfjarige kind in sy arms.
11. Johan van der Merwe
12. Josi Swart
Vonk se vuur
Sinkdakhuisie se vuurvonk draai en word deur 'n windvaart weggewaai. Word geneem oor berg en dal en vind 'n vashaakplek effe skraal. Hier word Vonk tot vuur gedryf en word verwoesting gou versprei. Vinnig kom ou Seewind keer en leer Vonk om sy vuur te beheer. Nou kan Vonk help vure maak, van kaggelvuur, herwinningsbrand, tot braaivleisvuur. Vir hom is die lekkerste die stories by sy kampvuur.
13. Louise Viljoen
Mama Afrika, donker kontinent, baar hom wydsbeen bo-op 'n miershoop en eet die nageboorte. Hy verstik aan vrank vrugwater. Die stank van kolonialisme steel sy asem. Sy dros gewond, haar rinkelende armbande vol bloed. Sy offer sy lyk aan die son. 'n Boom groei uit sy kopbeen. Sy wortels delf goud. Dit reën uit sy takke op sy mense. Afrikane kom dut in sy skadu. Afrika herrys.
14. Magriet Hugo
Deksels, dink Faan toe sy Kewer met rook uit die enjin tot stilstand kom. Gelukkig is Groot Koos se plaas net om die draai.
Hy wag nou al vir twee weke vir die onderdeel. Groot Koos se dogter Truida is mooi en sy kook lekker.
Faan ry met die nou, bekende plaaspad op. In sy sak is die mooiste ring wat hy met sy kommissie kon bekostig.
15. Marthé McLoud
'n Man het uit die suide verrys, eers so klein soos 'n gebalde vuis, maar hy het gegroei en die hele aarde gevul en sy naam was Versoening. Op sy voorkop was vergifnis uitgekerf en in sy hande was 'n oliekruik. Hy het die volk geseën en hulle voete gewas en hulle onderrig. Toe het hulle die merke van Robbeneiland in sy handpalms gesien en naasteliefde verstaan.
16. Michèle Meyer
Madiba wat nie meer hier woon nie, ons herdenk u naam. Die ryk waarvoor u gely het wankel wild.
Laat ons vandag vir mekaar ons dag se brood gee en mekaar se skulde vergeef net soos Ntate dié vergeef het wat teen hom en miljoene gesondig het.
Laat ons die versoeking van verdeeldheid weerstaan en verlossing vind van die bose.
Vir ewig en ewig onthou ons.
17. Roela Hattingh
18. Stephanie Viljoen
19. Susanne Pike
Johanna Makoena krinkvoet bult uit na Iris six-o-three. Sy char Dinsdae en Vrydae. Twaalf jaar al.
Die vrou sug. Vroegoggend-afspraak. Johanna is laat.
Johanna smile oor Mevrou. Mevrou dink poems uit. Sy gaan publish. Sy sien vir Margaret, die "sleep-in" van five-nine-five. Sy kruis om van Mevrou te vertel ...
"Sal ú die naasbestaandes laat weet?"
Die vrou skrik.
Ag, Here, ek ken nie eens haar van nie ...!
20. Toy White
Die salonheld en die middeljarige maagd
Sy het haar naaktheid voor die spieël bestuif met "You're the fire". Sy besluit om braloos te gaan, gehul in chiffon: 'n visioen in wit. Haar hare het sy effens wild gekam; haar lippe met sorg rooi gekleur.
Toe wag sy met 'n glas konjak en 'n gekokerde sigaret vir "halfagt" en "'n sportmodel Merc".
Teen laataand met die bottel half leeg en die asbakkie half vol gewag,
2017-08-07 at 15:05
Heelwat roerende stukke. Michèle Meyer, Ilza Roggeband en Elna Jordaan staan uit. Ai dis moeilik, meeste puik.
Baie geluk aan al die finaliste.
2017-08-08 at 10:22
Baie geluk aan almal wat die kortlys gehaal het. Daar is 'n hele paar wat aan die hart ruk.
2017-08-08 at 10:53
Baie geluk aan almal, maar veral aan jou, Marthé McLoud. In vier sinne het jy die gebalde vuiswolkie laat groei tot by naasteliefde - vanuit vier windrigtings het jy die reënboog vasgebind ...
2017-08-08 at 12:35
Baie geluk aan almal wat die kortlys gehaal het. Julle stories is pragtig.
2017-08-09 at 00:00
Dankie aan die hele LitNet-span en geluk aan al die finaliste!
Veels geluk aan die finaliste. Voorspoed vir die laaste rondte om 'n wenner aan te wys. Baie dankie LitNet vir nog 'n heerlike geleentheid. Volgende keer probeer ons weer ... en weer ...en weer... totdat ... Voorspoed!
Veels geluk aan die 20 finaliste. Stylvolle en hartroerende 67-woorde-kortverhale. Dit wil gedoen wees.